CELEX: 62012CA0466
Language: mt
Date: 2014-02-13 00:00:00
Title: Kawża C-466/12: Sentenza tal-Qorti tal-Ġustizzja (Ir-Raba’ Awla) tat- 13 ta’ Frar 2014 (talba għal deċiżjoni preliminari tas-Svea hovrätt — l-Isvezja) — Nils Svensson, Sten Sjögren, Madelaine Sahlman, Pia Gadd vs Retriever Sverige AB (Rinviju għal deċiżjoni preliminari — Approssimazzjoni tal-leġiżlazzjonijiet — Drittijiet tal-awtur u drittijiet relatati — Direttiva 2001/29/KE — Soċjetà tal-informazzjon — Armonizzazzjoni ta’ ċerti aspetti tad-dritt tal-awtur u tad-drittijiet relatati — Artikolu 3(1) — Avviż lill-pubbliku — Kunċett — Link tal-internet ( “links li tikklikkja fuqhom” ) li jagħtu aċċess għal xogħlijiet protetti)

29.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/12
            
         Sentenza tal-Qorti tal-Ġustizzja (Ir-Raba’ Awla) tat-13 ta’ Frar 2014 (talba għal deċiżjoni preliminari tas-Svea hovrätt — l-Isvezja) — Nils Svensson, Sten Sjögren, Madelaine Sahlman, Pia Gadd vs Retriever Sverige AB
   (Kawża C-466/12) (1)
   
   (Rinviju għal deċiżjoni preliminari - Approssimazzjoni tal-leġiżlazzjonijiet - Drittijiet tal-awtur u drittijiet relatati - Direttiva 2001/29/KE - Soċjetà tal-informazzjon - Armonizzazzjoni ta’ ċerti aspetti tad-dritt tal-awtur u tad-drittijiet relatati - Artikolu 3(1) - Avviż lill-pubbliku - Kunċett - Link tal-internet (“links li tikklikkja fuqhom”) li jagħtu aċċess għal xogħlijiet protetti)
   2014/C 93/18
   Lingwa tal-kawża: L-Isvediż
   
      Qorti tar-rinviju
   
   Svea hovrätt
   
      Partijiet fil-kawża prinċipali
   
   
      Rikorrenti: Nils Svensson, Sten Sjögren, Madelaine Sahlman, Pia Gadd
   
      Konvenuta: Retriever Sverige AB
   
      Suġġett
   
   Talba għal deċiżjoni preliminari — Svea Hovrätt — Interpretazzjoni tal-Artikolu 3(1) tad-Direttiva 2001/29/KE tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet ta’ l-awtur u drittijiet relatati fis-soċjetà ta’ l-informazzjoni (ĠU Edizzjoni speċjali bil-Malti, Kapitolu 17, Vol. 1, p. 230) — Sit tal-internet ta’ riċerka u sorveljanza li jiżgura lill-abbonati tiegħu servizz ta’ aċċess għal xogħlijiet protetti, bi ħlas — Provvista minn persuna oħra li ma hijiex l-awtur tax-xogħol jew minn dawk li għandhom id-dritt għal link fuq il-paġna tal-web tagħha li tagħti aċċess għall-biċċa tax-xogħol
   
      Dispożittiv
   
   
               (1)
            
            
               L-Artikolu 3(1) tad-Direttiva 2001/29 tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni għandu jiġi interpretat fis-sens li l-provvista fuq sit internet ta’ links li tikklikkja fuqhom li jwasslu għal xogħlijiet liberament disponibbli fuq sit tal-internet ieħor ma tikkostitwixxix att ta’ komunikazzjoni lill-pubbliku.
            
         
               (2)
            
            
               L-Artikolu 3(1) tad-Direttiva 2001/29 għandu jiġi interpretat fis-sens li jipprekludi Stat Membru milli jagħti protezzjoni iktar wiesgħa lit-titulari ta’ dritt tal-awtur billi jipprovdi li l-kunċett ta’ komunikazzjoni lill-pubbliku jinkludi iktar operazzjonijiet minn dawk imsemmija f’din id-dispożizzjoni.
            
         
      (1)  ĠU C 379, 8.12.2012.